CELEX: 32014R0724
Language: da
Date: 2014-06-26 00:00:00
Title: Kommissionens gennemførelsesforordning (EU) nr. 724/2014 af 26. juni 2014 om den udvekslingstandard for fremsendelse af data, der kræves i henhold til Europa-Parlamentets og Rådets forordning (EU) nr. 549/2013 om det europæiske national- og regionalregnskabssystem i Den Europæiske Union  EØS-relevant tekst

1.7.2014   
            
            
               DA
            
            
               Den Europæiske Unions Tidende
            
            
               L 192/38
            
         KOMMISSIONENS GENNEMFØRELSESFORORDNING (EU) Nr. 724/2014
   af 26. juni 2014
   om den udvekslingstandard for fremsendelse af data, der kræves i henhold til Europa-Parlamentets og Rådets forordning (EU) nr. 549/2013 om det europæiske national- og regionalregnskabssystem i Den Europæiske Union
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 549/2013 af 21. maj 2013 om det europæiske national- og regionalregnskabssystem i Den Europæiske Union (1), særlig artikel 3, stk. 2, og
   ud fra følgende betragtninger:
   
               (1)
            
            
               Det fremgår af artikel 3, stk. 2, i forordning (EU) nr. 549/2013, at medlemsstaterne skal fremsende de data og metadata, der kræves i henhold til forordningen, til Kommissionen i overensstemmelse med en nærmere angivet udvekslingsstandard og andre praktiske bestemmelser, som fastsættes af Kommissionen.
            
         
               (2)
            
            
               Anvendelse af en enkelt standard for udveksling og fremsendelse af data om de statistikker, der er omfattet af forordning (EU) nr. 549/2013, vil bidrage væsentligt til integration af forretningsprocesser på det statistiske område.
            
         
               (3)
            
            
               Initiativet Statistical Data and Metadata Exchange (SDMX) vedrørende statistiske og tekniske standarder for udveksling og deling af data og metadata blev iværksat af Den Internationale Betalingsbank, Den Europæiske Centralbank, Kommissionen (Eurostat), Den Internationale Valutafond, Organisationen for Økonomisk Samarbejde og Udvikling (OECD), FN og Verdensbanken. Til udveksling af officielle statistikker tilvejebringer SDMX statistiske og tekniske standarder, herunder SDMX Markup Language, der anvender XML-syntaks (»SDMX-ML-format«). Der bør derfor indføres et nyt dataformat og en ny datastrukturdefinition, der er udformet i overensstemmelse med denne standard. For at lette overgangen til dette nye format bør Kommissionen i de første to år efter forordningens ikrafttræden forsyne medlemsstaterne med skabeloner, som kan anvendes som input til SDMX-konverteringsværktøjer.
            
         
               (4)
            
            
               Kommissionen bør stille detaljeret dokumentation til rådighed om SDMX-datastrukturdefinitionerne og udstede retningslinjer for deres gennemførelse.
            
         
               (5)
            
            
               Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —
            
         VEDTAGET DENNE FORORDNING:
   Artikel 1
   Standard for fremsendelse af data
   Medlemsstaterne leverer de data, der kræves i henhold til forordning (EU) nr. 549/2013, ved anvendelse af SDMX-datastrukturdefinitioner.
   Artikel 2
   Tekniske specifikationer for dataformatet
   Medlemsstaterne leverer data og metadata i SDMX-ML-format.
   Artikel 3
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. september 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. juni 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 174 af 26.6.2013, s. 1.